**Mauricio Roberto Pochettino Trossero** (\* 2. marec 1972, Murphy ) je bývalý argentínsky profesionálny futbalista, ktorý hral na pozícii stredného obrancu. V súčasnosti je futbalový tréner, a trénuje Chelsea FC.

Veľkú časť kariéry strávil v španielskom (katalánskom) celku RCD Espanyol. Po skončení aktívnej kariéry sa stal trénerom. Od roku 2014 do roku 2019 trénoval anglický tím Tottenham Hotspur FC, s ktorým sa dostal aj do finále Ligy Majstrov v sezóne 2018/2019. Od 2. januára 2021 do júna 2022 bol trénerom Paris Saint-Germain. Na konci mája 2023 oznámil, že sa stane trénerom Chelsea FC.

Trénerská kariéra
-----------------

### Espanyol

Pochettino sa stal v roku 2009 hlavným trénerom Espanyolu. Počas svojej hráčskej kariéry v Espanyole dvakrát pôsobil a v roku 2006 v tomto klube aj ukončil hráčsku kariéru.

Klub sa topil v zostupových vodách a vízia záchrany bola ďaleká. Pochettino ale tím naštartoval k veľmi dobrým výsledkom a nakoniec aj k pohodlnej záchrane a vyslúžil si tým novú trojročnú zmluvu.

26. novembra 2012 Pochettino opustil Espanyol. S vedením sa dohodol na ukončení zmluvy. Barcelonský celok sa v sezóne trápil a v čase Pocettinovho odchodu bol až na poslednom mieste v ligovej tabuľke.

### Southampton

V januári 2013 vystriedal na lavičke nováčika Premier League Southamptonu Nigela Adkinsa. V novembri toho istého roku sa Pochettinov Southampton vyšvihol na historicky najvyššie umiestnenie v histórii klubu po výhre nad Hull City patrilo Saints v tabuľke Premier League tretie miesto. Pochettino v októbri získal ocenenie tréner mesiaca. Po roku a pol úspešného angažmánu v Southamptone, ktorý dotiahol na ôsme miesto tabuľky, v klube skončil a presunul sa do Tottenhamu.

### Tottenham Hotspur

Vo svojej prvej sezóne obsadil so *Spurs* piate miesto v Premier League so stratou šiestich bodov na štvrtej United as dvojbodovým náskokom pred Liverpoolom. Pod jeho vedením dostali šancu niektorí mladí futbalisti vrátane Harryho Kanea, ktorý v útoku nahradil Španiela Roberta Soldada. 

Vo svojej druhej sezóne si polepšil a vybojoval tretie miesto, a to jeden bod za rivalom z Arsenalu as jedenásťbodovou stratou na prekvapivého víťaza ligy, na Leicester City. Osvedčila sa os anglických futbalistov Dele Alli - Eric Dier - Harry Kane.

V sezóne 2016/17 dosiahol Pochettino na svoje najlepšie umiestnenie a získal s tímom 2. miesto v tabuľke. Pred nimi skončila len londýnska Chelsea trénera Antonia Conteho.

V ročníku 2017/18 a vo svojom štvrtom ročníku obsadil so Spurs tretie miesto a rovnako ako v predošlej sezóne skončil pred úhlavným rivalom v podobe Arsenalu. V máji 2018 Pochettino podpísal nový kontrakt s Tottenhamom na ďalších päť sezón. Zmluva do roku 2023 mu mala zaručiť ročný príjem 8 a pol milióna libier.

Počas prestupového obdobia v lete 2018 Tottenham nepriviedol žiadnu posilu a stal sa tak prvým tímom od zavedenia prestupového okna v roku 2003, ktorý počas leta nepriviedol nového hráča. 

V lete 2019 doviedol Pochettino Tottenham až do finále Ligy majstrov, v ktorom podľahli Liverpoolu 0:2.

Zlé výsledky na jeseň 2019 viedli k jeho odvolaniu 19. novembra.

### Paris Saint-Germain

Po viac ako roku bez trénerského angažmánu sa Pochettino stal v januári 2021 novým trénerom francúzskeho Paris Saint-Germain. S francúzskym klubom podpísal zmluvu do roku 2022 s opciou. V prvom zápas na lavičke PSG len remizoval 1:1 proti Saint-Étienne.

Po neúspešnej prvej polsezóne v klube, kedy Paris Saint-Germain skončilo až na druhom mieste v tabuľke Ligue 1 za Lille a v Lige majstrov vypadli v semifinále proti Manchestrom City, informoval Pochettino vedenie klubu o tom, že chce z tímu odísť. Situácia sa však počas leta 2021 zmenila as klubom predĺžil zmluvu do júna 2023.

Pochettino v hlavnom meste Francúzska pracoval rok a pol a nejednalo sa o podarený angažmán. Bohatý celok sa nedočkal vytúženého triumfu v Lige majstrov a nakoniec vybojoval "len" tri trofeje, k triumfu v Coupe de France z prvej sezóny pridal v ročníku 2021/22 výhry v Superpohári a francúzskej lige.

Vedenie Paris Saint-Germain 5. júla 2022 potvrdilo informáciu, že Pochettinovi bola vypovedaná jeho zmluva. Jeho nástupcom sa stal Christophe Galtier. 

### Chelsea

Pochettino na konci mája 2023 oznámil, že od sezóny 2023/24 bude trénovať londýnsku Chelsea. Stal sa pritom už historicky piatym trénerom, ktorý ako hlavný šéf lavičky The Blues v minulosti pôsobil aj u londýnskeho konkurenta z Tottenhamu.

Referencie
----------

1. ↑   *Espanyol znovu mění trenéra. Nastupuje Pochettino* [online]. EuroFotbal.cz, [cit. 2023-08-01]. Dostupné online. (po česky)
2. ↑   *Pochettino si v Espanyolu vysloužil smlouvu na tři roky* [online]. EuroFotbal.cz, [cit. 2023-08-01]. Dostupné online. (po česky)
3. ↑   *Potvrzeno, Pochettino na lavičce Espanyolu skončil* [online]. EuroFotbal.cz, [cit. 2023-08-01]. Dostupné online. (po česky)
4. ↑   *Southampton mění manažera, Adkinse střídá Pochettino* [online]. EuroFotbal.cz, [cit. 2023-08-01]. Dostupné online. (po česky)
5. ↑   *Southampton je už třetí, Pochettino varuje před uspokojením* [online]. EuroFotbal.cz, [cit. 2023-08-01]. Dostupné online. (po česky)
6. ↑   *Aguero and Pochettino claim Barclays awards* [online]. web.archive.org, 2015-11-20, [cit. 2023-08-01]. Dostupné online. Archivované 2015-11-20 z originálu.
7. ↑   *Tottenham přetáhl ze Southamptonu manažera Pochettina* [online]. EuroFotbal.cz, [cit. 2023-08-01]. Dostupné online. (po česky)
8. ↑   *Harry Kane's incredible journey from Arsenal reject to Tottenham hero* [online]. www.telegraph.co.uk, [cit. 2023-08-01]. Dostupné online.
9. ↑  SHERGOLD, Adam. *Spurs' English axis of Dier, Alli and Kane has potential* [online]. Mail Online, 2015-11-05, [cit. 2023-08-01]. Dostupné online.
10. ↑   *Tottenham si pojistil Pochettina. Podepsal smlouvu na 5 let* [online]. EuroFotbal.cz, [cit. 2023-08-01]. Dostupné online. (po česky)
11. ↑   *Tottenham jako první tým od roku 2003 v létě nikdo neposílil* [online]. EuroFotbal.cz, [cit. 2023-08-01]. Dostupné online. (po česky)
12. ↑   *Finále Ligy mistrů je zázrak. Nikdo nám nevěřil a teď jsme blízko senzace, říká kouč Tottenhamu | Fotbal* [online]. Lidovky.cz, 2019-05-09, [cit. 2023-08-01]. Dostupné online. (po česky)
13. ↑   *Pochettino neustál výsledkovou mizérii a skončil na lavičce Tottenhamu* [online]. ČT sport - Česká televize, [cit. 2023-08-01]. Dostupné online. (po česky)
14. ↑   *Pochettino byl oficiálně jmenován trenérem PSG* [online]. EuroFotbal.cz, [cit. 2023-08-01]. Dostupné online. (po česky)
15. ↑   *Na úvod jen remíza, PSG pod Pochettinem neporazilo St. Étienne* [online]. EuroFotbal.cz, [cit. 2023-08-01]. Dostupné online. (po česky)
16. ↑   *Pochettino prý chce z PSG odejít. Už měl informovat klub* [online]. EuroFotbal.cz, [cit. 2023-08-01]. Dostupné online. (po česky)
17. ↑   *Pochettino zůstane v PSG, smlouvu prodloužil o jeden rok* [online]. EuroFotbal.cz, [cit. 2023-08-01]. Dostupné online. (po česky)
18. 1 2   *Očekávaná změna, Pochettina střídá v PSG trenér Galtier* [online]. EuroFotbal.cz, [cit. 2023-08-01]. Dostupné online. (po česky)
19. ↑   *Pochettino se vrací do Londýna, od léta převezme Chelsea* [online]. EuroFotbal.cz, [cit. 2023-08-01]. Dostupné online. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Mauricio Pochettino**

Externé odkazy
--------------

* Profil na Transfermarkt.com (po anglicky)

Zdroj
-----

*Tento článok je čiastočný alebo úplný preklad článku Mauricio Pochettino na českej Wikipédii.*

Autoritné údaje: * LCCN: no2022004151
* VIAF: 5409154592517643370008
* WorldCat: lccn-no2022004151